ᱵᱷᱤᱣᱟᱱᱤ

ᱵᱷᱤᱣᱟᱱᱤ ᱫᱚ ᱥᱤᱧᱚᱛ ᱨᱮᱱᱟᱜ ᱦᱚᱨᱤᱭᱟᱬᱟ ᱯᱚᱱᱚᱛ ᱨᱮ ᱢᱤᱫ ᱥᱚᱦᱚᱨ ᱟᱨ ᱵᱷᱤᱣᱟᱱᱤ ᱦᱚᱱᱚᱛ ᱨᱮᱱᱟᱜ ᱢᱤᱫ ᱱᱚᱜᱚᱨ ᱵᱟᱹᱭᱥᱤ ᱠᱟᱱᱟ ᱾ ᱜᱮᱭᱟᱱ ᱥᱮᱪᱮᱫ ᱨᱮᱱᱟᱜ ᱢᱤᱫ ᱢᱟᱹᱪᱤ ᱥᱟᱶᱛᱮ, ᱱᱚᱣᱟ ᱥᱚᱦᱚᱨ ᱫᱚ ᱴᱚᱴᱷᱟᱠᱤᱭᱟᱹ ᱨᱟᱡᱽ ᱟᱹᱨᱤ ᱨᱮᱱᱟᱜ ᱛᱟᱞᱢᱟ ᱨᱮ ᱢᱮᱱᱟᱜᱼᱟ ᱟᱨ ᱦᱚᱨᱤᱭᱟᱬᱟ ᱨᱤᱱ ᱯᱮᱭᱟ ᱟᱭᱟᱨ ᱥᱤᱨᱟᱹ ᱢᱚᱱᱛᱨᱤ ᱠᱚᱫᱚ : ᱵᱚᱸᱥᱤᱞᱟᱞ, ᱵᱚᱱᱟᱨᱥᱤ ᱫᱟᱥ ᱜᱩᱯᱛᱟ ᱟᱨ ᱦᱩᱠᱩᱢ ᱥᱤᱝ ᱟᱜ ᱚᱲᱟᱜ ᱱᱚᱜᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱱᱟᱶᱟ ᱫᱤᱞᱞᱤ ᱠᱷᱚᱱ ᱑᱒᱘ ᱠᱤᱞᱚᱢᱤᱴᱚᱨ ᱯᱟᱪᱮ ᱨᱮ ᱢᱮᱱᱟᱜᱼᱟ ᱾   

ᱥᱚᱦᱚᱨ ᱨᱮ ᱵᱳᱠᱥᱤᱝ ᱨᱮᱱᱟᱜ ᱢᱤᱫ ᱟᱹᱨᱤᱪᱟᱹᱞᱤ ᱟᱥᱲᱟ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱥᱤᱧᱚᱛᱤᱭᱟᱹ ᱠᱷᱮᱞᱚᱸᱰ ᱚᱴᱚᱨᱤᱴᱤ ᱭᱟᱜ ᱦᱚᱥᱴᱮᱞ ᱠᱷᱚᱱ ᱡᱚᱛᱚ ᱥᱤᱧᱚᱛᱤᱭᱟᱹ ᱵᱳᱠᱥᱤᱝ ᱫᱟᱥᱛᱟ ᱨᱤᱱ ᱥᱚᱦᱮᱫ ᱠᱚ ᱦᱤᱡᱩᱜᱼᱟ ᱾ ᱰᱤᱯᱟᱨᱴᱮᱰ ᱠᱟᱯᱴᱟᱱ ᱦᱟᱣᱟ ᱥᱤᱝ, ᱯᱷᱮᱢᱚᱥ ᱵᱳᱠᱥᱤᱝ ᱫᱚ ᱵᱷᱤᱣᱟᱱᱤ ᱨᱮ ᱵᱳᱠᱥᱤᱝ ᱮᱠᱟᱰᱮᱢᱤ ᱛᱷᱟᱯᱚᱱ ᱨᱮ ᱜᱚᱲᱚᱣᱟᱫ ᱠᱚᱣᱟ ᱾

 ᱥᱮᱪᱮᱫ 
ᱵᱷᱤᱣᱟᱱᱤ ᱨᱮ ᱛᱩᱨᱩᱭ ᱜᱚᱛᱟᱝ ᱢᱩᱬ ᱤᱱᱥᱴᱤᱴᱭᱩᱴ ᱢᱮᱱᱟᱜᱼᱟ, ᱚᱱᱰᱮ ᱠᱷᱚᱱ ᱢᱤᱫᱴᱟᱹᱝ ᱫᱤᱥᱚᱢ ᱨᱮᱱᱟᱜ ᱴᱚᱯ ᱟᱨ ᱟᱹᱰᱤ ᱢᱟᱨᱮ ᱞᱩᱜᱽᱲᱤ ᱟᱱᱩᱥᱚᱸᱫᱷᱟᱱ ᱥᱟᱸᱥᱛᱷᱟᱱ ᱢᱮᱱᱟᱜᱼᱟ, ᱱᱚᱣᱟ ᱵᱤᱲᱞᱟ ᱜᱩᱴ ᱤᱫᱤ ᱛᱮ ᱛᱷᱟᱯᱚᱱ ᱟᱠᱟᱱ ᱴᱮᱠᱱᱚᱞᱳᱡᱤᱠᱟᱞ ᱤᱸᱥᱴᱤᱴᱭᱩᱴ ᱳᱯᱷ ᱴᱮᱠᱥᱴᱟᱭᱤᱞ ᱮᱱᱰ ᱥᱟᱭᱤᱸᱥᱮᱡᱽ ᱢᱮᱱᱟᱜᱼᱟ ᱾ ᱯᱩᱱᱭᱟᱹ ᱰᱤᱜᱽᱨᱤ ᱠᱚᱞᱮᱡᱽ, ᱥᱮᱪᱮᱫ ᱨᱮᱱᱟᱜ ᱯᱮᱭᱟ ᱠᱚᱞᱮᱡᱽ ᱟᱨ ᱱᱚᱨᱥᱤᱝ ᱟᱜ ᱢᱤᱫ ᱟᱥᱲᱟ ᱦᱚᱸ ᱢᱮᱱᱟᱜᱼᱟ ᱾ ᱟᱥᱲᱟ ᱥᱮᱪᱮᱫ ᱵᱚᱨᱰ, ᱦᱚᱨᱤᱭᱟᱬᱟ (BSEH) ᱦᱚᱸ ᱥᱚᱦᱚᱨ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱥᱚᱨᱠᱟᱨᱤ ᱯᱤ.ᱡᱤ. ᱠᱚᱞᱮᱡᱽ ᱦᱟᱸᱥᱤ ᱰᱟᱦᱟᱨ ᱨᱮ ᱢᱮᱱᱟᱜᱼᱟ ᱾ ᱠᱟᱹᱡ ᱫᱤᱱ ᱦᱩᱭᱮᱱᱟ, ᱪᱚᱣᱫᱷᱨᱤ ᱵᱚᱸᱥᱤᱞᱟᱞ ᱟᱜ ᱪᱮᱫ ᱫᱚᱦᱚ ᱞᱟᱹᱜᱤᱫ ᱛᱮ ᱵᱷᱤᱣᱟᱱᱤ ᱨᱮ ᱱᱟᱶᱟ ᱪᱚᱣᱫᱷᱨᱤ ᱵᱚᱸᱥᱤᱞᱟᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱮ ᱛᱷᱟᱯᱚᱱ ᱠᱮᱫᱼᱟ ᱾

 ᱦᱚᱨ ᱰᱟᱦᱟᱨ 

ᱨᱮᱞ ᱰᱟᱦᱟᱨ
ᱵᱷᱤᱣᱟᱱᱤ ᱨᱮᱞᱣᱮ ᱡᱚᱸᱠᱥᱟᱱ ᱫᱚ ᱵᱚᱴᱷᱤᱸᱰᱟᱼᱨᱮᱣᱟᱲᱤ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱨᱮᱞᱣᱮ ᱞᱟᱭᱤᱱ ᱨᱮᱱᱟᱜ ᱡᱚᱸᱠᱥᱚᱱ ᱠᱟᱱᱟ ᱟᱨ ᱵᱷᱤᱣᱟᱱᱤ ᱠᱷᱚᱱ ᱚᱸᱰᱚᱜ ᱠᱟᱜ ᱯᱮᱭᱟ ᱨᱮᱞᱣᱮ ᱞᱟᱭᱤᱱ ᱢᱮᱱᱟᱜᱼᱟ; ᱢᱤᱫᱴᱟᱹᱝ ᱨᱮᱣᱟᱲᱤ ᱥᱮᱫ ᱢᱮᱱᱟᱭᱟ ᱾ ᱮᱴᱟᱜᱤᱦ ᱞᱟᱭᱤᱱ ᱫᱚ ᱦᱤᱥᱟᱨ ᱥᱮᱫ ᱢᱮᱱᱟᱭᱟ ᱾ ᱛᱤᱥᱟᱨ ᱪᱟᱸᱜᱟ ᱞᱟᱭᱤᱱ ᱫᱚ ᱨᱚᱦᱛᱟᱠ ᱥᱮᱫ ᱥᱮᱱᱚᱜᱼᱟ ᱟᱨ ᱫᱤᱞᱞᱤ ᱠᱷᱚᱱ ᱡᱚᱲᱟᱜᱼᱟ ᱾ 

ᱥᱚᱲᱚᱠ
ᱱᱚᱣᱟ ᱥᱚᱦᱚᱨ ᱫᱚ ᱯᱚᱱᱚᱛ ᱨᱮᱱᱟᱜ ᱥᱚᱲᱚᱠ ᱞᱮᱠᱟᱛᱮ ᱴᱚᱴᱷᱟ ᱨᱮᱱᱟᱜ ᱡᱚᱛᱚ ᱢᱩᱬ ᱥᱚᱦᱚᱨ ᱠᱚ ᱥᱟᱶ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱦᱚᱱᱚᱛ ᱵᱷᱤᱣᱟᱱᱤ ᱫᱚ ᱦᱚᱨᱤᱭᱟᱬᱟ ᱨᱮᱱᱟᱜ ᱯᱟᱪᱮ ᱥᱮᱫ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱡᱷᱩᱸᱡᱷᱩᱱᱩ ᱦᱚᱱᱚᱛ ᱥᱟᱶ ᱟᱡᱟᱜ ᱥᱤᱢᱟᱹ ᱥᱟᱡᱟᱣᱟ ᱾ ᱵᱷᱤᱣᱟᱱᱤ ᱦᱚᱱᱚᱛ ᱨᱮ ᱵᱟᱥ ᱥᱮᱵᱟ ᱫᱚ ᱫᱤᱥᱩᱣᱟᱹ ᱯᱟᱥᱮᱱᱡᱚᱨᱟᱜ ᱢᱩᱬ ᱵᱮᱵᱚᱥᱛᱟ ᱠᱟᱱᱟ ᱾

 ᱚᱛᱱᱚᱜ 
ᱵᱷᱤᱣᱟᱱᱤ  ᱨᱮ ᱢᱮᱱᱟᱜᱼᱟ ᱾Falling Rain Genomics, Inc - Bhiwani ᱟᱨ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱒᱒᱕ ᱢᱤᱴᱚᱨ (᱗᱓᱘ ᱯᱷᱤᱴ) ᱢᱮᱱᱟᱜᱼᱟ ᱾ ᱵᱷᱤᱣᱟᱱᱤ ᱫᱚ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱪᱚᱱᱰᱤᱜᱚᱰ ᱠᱷᱚᱱ ᱒᱘᱕ ᱠᱤᱞᱚᱢᱤᱴᱚᱨ (᱑᱗᱗ ᱢᱤᱞ) ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱫᱤᱞᱞᱤ ᱠᱷᱚᱱ ᱑᱒᱔ ᱠᱤᱞᱚᱢᱤᱴᱚᱨ (᱗᱗ ᱢᱤᱞ) ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾

ᱦᱚᱲ ᱞᱮᱠᱷᱟ
᱒᱐᱑᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱷᱤᱣᱟᱱᱤ ᱨᱤᱱ ᱦᱚᱲ ᱮᱞ ᱑᱙᱖,᱐᱕᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱔% ᱟᱨ ᱛᱤᱨᱞᱟᱹ ᱟᱜ ᱔᱖% ᱢᱮᱱᱟᱜᱼᱟ ᱾ ᱵᱷᱤᱣᱟᱱᱤ ᱨᱮᱱᱟᱜ ᱥᱮᱪᱮᱫ ᱫᱚᱨ ᱖᱙% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱞᱮᱫ ᱕᱙.᱕% ᱠᱷᱚᱱ ᱰᱮᱦᱮᱨ ᱜᱮᱭᱟ; ᱠᱚᱲᱟ ᱟᱜ ᱥᱮᱪᱮᱫ ᱗᱖% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱖᱒% ᱢᱮᱱᱟᱜᱼᱟ ᱾ ᱑᱓% ᱦᱚᱲ ᱮᱞ ᱗ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 Official website of Bhiwani district

star tample dinod (bhiwani) and devsar village mandir


ᱛᱷᱚᱠ:ᱵᱷᱤᱣᱟᱱᱤ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ